de venis avium. 



571 



versarum comites in anteriore laterali colli cute descendunt. Venis 

 his transversis magnis iunguntur praeterea aliquot venae cutaneae 

 regionis thoracicae anterioris superioris et inferioris. 



Quod attinet ad specialem venarum earum in diversis avibus 

 adornationem, haece sunt variationes a me observatae: 



In Falcone Milvo venae transversae magnae fere omnem cutis 

 colli anterioris et inferioris sanguinem devehunt, simili modo, ut in 

 Anate et Ansere (Tab.XXXIX. Fig. IV). 



In Emberiza hortulana ramus lateralis descendens venarum cu- 

 tanearum transversarum, quarum dextra non ad iugularem, sed ad 

 venam oesophagi longitudinalem anteriorem s. sinistram currit, for- 

 tiore modo evolutus radices suas usque e regione laryngea colligit 

 (Tab.XXXIX. Fig.V). 



In Alauda arvensi venae cutaneae colli laterali s. anteriori iungi- 

 tur vena sat fortis cutanea thoracis, quae secundum furculam ascendit. 



In Gallo gallinaceo venae cutaneae ingluviei iunguntur ex magna 

 parte cum venis ingluviei; cutaneae transversae inferiores parum tan- 

 tum superioribus quoad magnitudinem praestant; venae anteriores 

 descendentes videntur fere deesse. Numerus venarum transversarum 

 valet utrinque circiter 8. 



In Columba domestica utrinque quatuor tantum adsunt venae 

 transversae. Inter quas penultima inprimis magnitudine excellens 

 ramis frequentibus, (quorum tarnen nullus ila decurrit, ut nomine ve- 

 nae descendentis sit dignus), sanguinem cutis collaris mediae et infe- 

 rioris fere omnem colligit. Hiat eadein in regione vertebrae colli 

 circiter septimae pollicem unum super vena transversa ima, quae 

 non nisi venis cutis ingluviei inferioris et cutis anterioris thoracis 

 componitur. 



In Anate Boschade domestica et in Ansere cinereo domestico in 

 utroque colli latere inveni circiter octo venas cutaneas transversas, 



